# TÁVOLI TÁJAK, ISMERETLEN GYEREKEK
Maják

Ambrus Attiláné Dr. Kéri Katalin egyetemi docens

                                  Dr. Kéri Katalin:
                                 (kerik@tki.jpte.hu)

            |----------------------------------------------------------|
            | Copyright (c) 1997. Dr. Kéri Katalin (kerik@tki.jpte.hu) |
            |                                                          |
            |  All  rights reserved. Permission is granted to make and |
            |  distribute  verbatim  copies  of this document provided |
            |  the  copyright  notice  and  this permission notice are |
            |  preserved  on  all  copies. Feel free to upload to your |
            |             favorite BBS or Internet server!             |
            |                                                          |
            |  Minden  jog  fenntartva. Az eredetivel azonos másolatok |
            |  készítése és terjesztése engedélyezett, feltéve, hogy a |
            |  copyright  megjegyzést  és ezen engedélyező megjegyzést |
            |  változatlanul  megtartanak  minden  másolaton. Szabadon |
            |    felmásolhatja kedvenc BBS vagy Internet szerverére!   |
            |                                                          |
            |                                                          |
            |         Az elektronikus változatot készítette:           |
            |                   Ambrus Attila József                   |
            |                  (alex@nostromo.jpte.hu)                 |
            |----------------------------------------------------------|

                                        MAJÁK

       |    Ha  a  Mexikótól  délre  fekvő  területet,  Guatemalát,  Nyugat- |
       | Hondurast és Észak-Salvadort, tehát a maja-indiánok hazáját vesszük |
       | szemügyre,  sokasodnak  a  nagy  múlt  tanúi,  de elapadnak a korai |
       | gyarmatosítók  írásos forrásai. Ennek oka elsősorban az, hogy éppen |
       | ezen  a  vidéken,  ahol  sohasem  alakult  ki  nagy államszervezet, |
       | ütköztek  a  spanyolok  a  legelszántabb  ellenállásba. A területet |
       | teljes egészében csak 1697-ben, tehát kétszáz évvel az első hódítók |
       | partraszállása után tudták meghódítani.                             |
       |    A klasszikus maja kultúra bölcsője El Peten guatemalai, valamint |
       | Mexikó   és  Belize  szomszédos  vidékeinek  féltrópusi  őserdeiben |
       | ringott. Körülbelül i. e. 200-ra épültek fel Tikal és Uaxactún első |
       | templomai.  I.  sz.  300  körül  érte  el  művészi  csúcspontját  a |
       | szobrászat,  építészet,  a  jadefaragás és a stukkómintázás. I. sz. |
       | 400  és  600  között  jelentős volt Teotihuacán város hatása, bár e |
       | klasszikus  korszak  politikai  viszonyai  tisztázatlanok. Ezután a |
       | yucatáni  városok közül Uxmal és Chichen Itza volt kiemelkedő, majd |
       | - a XIII. századtól - Mayapan.                                      |
       |    A  nyelvi és faji szempontból összetartozó maja népcsalád, amely |
       | csupán  a  klasszikus  korszakban  képezett  kulturális  és  eszmei |
       | egységet, hosszú ideig viszályok közepette élt, a különböző törzsek |
       | egymás   ellen   harcoltak.  A  lakosság  bizonyos  területeket  és |
       | területrészeket  birtokló  nemzetségekre  oszlott,  amelyek nagyobb |
       | közösségeket  alkottak. A Guatemalai-fennsíkon élő kicsemaják három |
       | törzs egyesülését "nimhá"-nak nevezték.                             |

Vissza a tartalomjegyzékhez!

Index Életrajz Publikációs jegyzék Nevtöri kurzusok Kutatási területek Letölthető anyagok Kedvenc helyeim