## Indiánok

- A pipa eredete

- A Fehér Bölény Szűz dala

- A Naptánc Eredete

- A Nap éneke

- Lakota reggeli ima

- Idézetek

- Az izzasztókunyhó

- A lakotákról II.

- A lakotákról III.

- A nagy sziú (lakota) rezervátum

- Wihéó és az állatok

- A nyíl fiú

- A Cheyenne indiánok

- Az indián tipi illemkódexe

##
Mit jelent nekem az, hogy indián?

Talán a hosszú hajat jelenti?
Nem! Az indián számomra az ősi hagyományt jelenti. Azt a régi életformát és
szellemiséget, mely tökéletes békességben élt együtt Föld Anyával. Nem volt
szükség "haladásra".
Talán a lovon ülő büszke harcost jelent?
Nem! Az indiánoknak nem voltak lovaik az európai bevándorlók megjelenése
előtt. Az őslakók lassabb, gyalogos élete évezredekig összhangban állt Föld
Anya lélegzésének ritmusával.
Talán a sastollat jelenti?
Nem! Ha a sas kihal a Földről, indiánok akkor is élnek majd. Lesznek vörös,
fehér, sárga, fekete bőrű indiánok, akik még mezítelenül is megélnek a
természet ölén.
Talán csak a pipa viselése igazán indiános?
Nem! Egy természetben élő indiánnak minden szent. Hiszen, ha a Nagy Szellem
szerint, tisztességgel él, akkor bármit, akár egy darab követ is felemelhet
a földről - ha a pipája nincs a közelben -, s az szentté formálódik a
kezében. Az eredeti, ősi ember legnagyobb ereje és jellemzője a hite. Ez a
szellemiség a Föld Anya szeretetét, a növények, állatok, kövek, a víz, tűz,
szél és minden más isteni teremtmény tiszteletét jelenti. Ha ezt elveszti,
akkor nincs többé indián. Mert minden mindennel összefügg, és minden
mindennek rokona. Mitakuye Oyasin - Minden a rokonom - mondják a lakoták, és
ez szentté tesz mindent, amit egy szent ember érint. Mitakuye oyasin.
Dr. Gáspár Vilmos Kétszer Támadó

<<vissza<<
© netrights:saman.hu