# TÁVOLI TÁJAK, ISMERETLEN GYEREKEK
A királyi nevelés

Ambrus Attiláné Dr. Kéri Katalin egyetemi docens

                                  Dr. Kéri Katalin:
                                 (kerik@tki.jpte.hu)

            |----------------------------------------------------------|
            | Copyright (c) 1997. Dr. Kéri Katalin (kerik@tki.jpte.hu) |
            |                                                          |
            |  All  rights reserved. Permission is granted to make and |
            |  distribute  verbatim  copies  of this document provided |
            |  the  copyright  notice  and  this permission notice are |
            |  preserved  on  all  copies. Feel free to upload to your |
            |             favorite BBS or Internet server!             |
            |                                                          |
            |  Minden  jog  fenntartva. Az eredetivel azonos másolatok |
            |  készítése és terjesztése engedélyezett, feltéve, hogy a |
            |  copyright  megjegyzést  és ezen engedélyező megjegyzést |
            |  változatlanul  megtartanak  minden  másolaton. Szabadon |
            |    felmásolhatja kedvenc BBS vagy Internet szerverére!   |
            |                                                          |
            |                                                          |
            |         Az elektronikus változatot készítette:           |
            |                   Ambrus Attila József                   |
            |                  (alex@nostromo.jpte.hu)                 |
            |----------------------------------------------------------|

                                   E. Harry Gerol:
                                  A KIRÁLYI NEVELÉS

       Szigorú  és kemény pedagógiai módszerrel oktatták a királyi család fiait,
    valamint  az  oldalági  rokonokéit,  hiszen  mindannyian  a Nap Fiainak nagy
    törzséhez tartoztak.

       Az  Inca Roca megszabott hagyományoknak megfelelően: "nem kell az alantas
    népet tanítani, nem kell, hogy olyat tudjon, ami csak a nagy személyiségeket
    illeti".

       Ennek  az  elvnek  megfelelően  a  tudás  az  uralkodó osztály kiváltsága
    maradt, és csak a legfelsőbb rétegek fiai juthatnak be az iskolába.

       Voltak   főiskolai   és  katonai  akadémiai  jellegű  intézmények  is.  A
    legelőkelőbb  ilyen  iskola  Cuzcóban működött, közel a királyi palotához. A
    tanulási idő általában négy év volt.

       Első   évben   a   növendékek   a   hivatalos   runa-simi   nyelv  alapos
    elsajátításával  foglalkoztak.  A  második  évben a vallás misztériumaira és
    szertartásaira  oktatták  őket.  A  harmadik  évben  megtanulták a csomózott
    fonalak,  a  quipu  emlékeztető  rendszerét  és  a statisztika tudományát. A
    negyedik esztendőben a közigazgatási feladatokat gyakorolták, megismerkedtek
    a  különböző  kormányzati  ágakkal,  matematikai,  csillagászati,  földrajzi
    ismereteket szereztek, és megtanulták a birodalom történetét.

       De  a  tanulmányok  első  pillanatától  kezdve  az elméleti tantárgyakkal
    párhuzamosan,  az  ifjú  növendékek  a  legkeményebb  katonai kiképzésben is
    részesültek.   Mert   az  inkáknál  a  közhivatali  állások  mindig  katonai
    tevékenységgel  párosultak, és az uralkodó osztály fiainak egyformán kellett
    készülniök  a  magas  közigazgatási  állások betöltésére és az inka hadsereg
    felelős parancsnoki tisztségeire.

       Éppen   ezért   a  tanulási  idő  nagyobb  részét  a  növendékek  fizikai
    felkészítése   foglalta  le.  Állandóan  fejlesztették  harci  ügyességüket,
    edzették testüket-lelküket.

       Éveken  át,  naponként  kemény próbára tették a növendékeket. Meneteltek,
    böjtöltek,  harcoltak,  éspedig  nem  mindig  jelképes  hanem sokszor valódi
    fegyverekkel. Időszakonként edzettségük bizonyítására versenyeket rendeztek.
    Aki  a  testgyakorlatokban  megállta  a helyét, azt kemény erkölcsi próbának
    vetették  alá.  Garcilaso  elmondja,  hogy  sokszor megkínozták, az időjárás
    viszontagságainak tették ki őket, vagy veszélyes küldetést kaptak.

       Nem  volt  irgalom  a hibázók, a gyengék és a kudarcot vallók számára. Az
    inka főnökök között nem lehet helye a gyáváknak és tehetetleneknek.

       A  négyéves  tanulás  után  a  növendékeknek  nyilvános  befejező vizsgát
    kellett tenniök. A vizsga "újholdtól holdtöltéig tartott", és nemcsak nehéz,
    de  veszélyes  is  volt. A sikeres vizsga letétele után az ifjak megkapták a
    "huará"-t, az övet. Ez jelezte, hogy most már az "ifjú férfi" cím illeti meg
    őket.

       A  királyi  hercegek  együtt tanultak a főnemesség fiaival, akiknek a Nap
    Fiaihoz hasonló, előkelő vér csörgedezett ereikben.

       A  trónörököst  még  a  vallás  misztériumaira,  az  ideológiai  jelképek
    jelentésére,  az  inkák  titkos  történetére,  valamint  a  kormányzás nehéz
    feladataira  is  megtanították.  Mire  elődjének végnapja bekövetkezett, már
    gondosan felkészült a trónralépésre.

                                                       Fordította: Szokoly Endre

    ----------
    E. Harry Gerol: Inkák tündöklése és bukása
       (Gondolat, Bp., 1965) 126. o.

Vissza a tartalomjegyzékhez!

Index Életrajz Publikációs jegyzék Nevtöri kurzusok Kutatási területek Letölthető anyagok Kedvenc helyeim